Diari Oficial de la Generalitat Valenciana


Sumari del DOGV 6543, del 15-06-2011 (2011/6810)

Notificació d'informació prèvia, en relació amb l'inici del procediment de regularització o d'extinció de la Fundació Nueva Esperanza para Enfermos de Alzheimer de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6543

Data del DOGV
:   15-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6810


Organisme emissor
:   Conselleria de Justícia i Administracions Públiques

Tipus de document
:   Anunci

Notificació d'informació prèvia, en relació amb l'inici del procediment de regularització o d'extinció de la Fundació Nueva Esperanza para Enfermos de Alzheimer de la Comunitat Valenciana. [2011/6810]  
Per un acord de la Secretaria Autonòmica de Justícia, de data 11 de febrer de 2011, s'ha disposat l'obertura d'un període d'informació prèvia en relació amb els aspectes que tot seguit s'exposen.  
  
A la vista dels dades que es troben en poder del Registre de Fundacions de la Comunitat Valenciana, es desprén que la Fundació Nueva Esperanza para Enfermos de Alzheimer de la Comunitat Valenciana no ha presentat comptes, ni pressupostos econòmics anuals des de la seua constitució. Així mateix, no hi ha constància del funcionament de la fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si és el cas, les circumstàncies assenyalades anteriorment, per trobar-se la fundació immersa en algun procediment de la seua modificació estatutària, fusió o extinció.  
Les dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar la situació de la fundació, o, si pertocara, sol·licitar la seua extinció d'acord amb allò que ha establit la normativa; tot i que el Protectorat, si no n'hi ha, podrà instar la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, és procedent la seua publicació en el Diari Oficial de la Comunitat Valenciana, així com la seua exposició al tauler d'edictes de l'ajuntament del seu últim domicili, de conformitat amb l'article 59.5, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; I s'indica a la persona interessada, a l'efecte del seu coneixement íntegre i constància d'aquest, que podrà personar-se en el termini de 10 dies, comptadors des de l'endemà de la publicació del present anunci en el Diari Oficial de la Comunitat Valenciana, o de l'exposició al tauler d'edictes de l'Ajuntament corresponent, al Servei d'Entitats Jurídiques de la Conselleria de Justícia i Administracions Públiques, carrer Avellanes, número 14, planta baixa, de València.   
Així mateix, se li concedeix un termini de 15 dies, comptadors a partir de l'endemà de la present publicació o de la personació, si és el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, puga al·legar i presentar els documents o justificacions que estime convenient.  
  
Interessat: Fundació Nueva Esperanza para Enfermos de Alzheimer de la Comunitat Valenciana.  
Últim domicili conegut: carrer Rascanya, núm. 10, CP 46813, València.  
Acte: informació prèvia, en relació amb l'inici del procediment de regularització registral o d'extinció de la fundació.  
  
València, 6 de juny de 2011.- El secretari autonòmic de Justícia: Jorge Cabré Rico.